
2015 m. rugpjūčio 18 d. pranešimas VIR​​​​​​

Europos reikalų komitetas išklausė informaciją apie Lietuvos Respublikos Vyriausybės pozicijas dėl susitarimo su Graikija dėl finansinės pagalbos programos
2015 m. rugpjūčio 18 d. Seimo Europos reikalų komitetas posėdyje išklausė informaciją apie Lietuvos Respublikos pozicijas prieš 2015 m. rugpjūčio 19 d. Europos stabilumo mechanizmo valdytojų tarybos ir direktorių valdybos posėdį.
Finansų ministras Rimantas Šadžius komiteto nariams pristatė informaciją dėl Lietuvos Vyriausybės pirmadienį (08.17 d.) priimto sprendimo pritarti susitarimui su Graikija dėl trejų metų iki 86 mlrd. eurų vertės finansinės pagalbos programos iš Europos stabilumo mechanizmo (ESM) ir pirmosios 26 mlrd. eurų lėšų dalies pervedimo.  

Pasak finansų ministro, sprendimas priimtas atsižvelgiant į tai, kad Graikija įvykdė išankstines sąlygas finansinei pagalbai gauti, įsipareigojo vykdyti reformas mokesčių ir pensijų sistemos, darbo ir konkurencingumo, viešojo administravimo srityse ir suderino konkretų reformų planą su kreditorių institucijomis - Europos Komisija, Europos Centriniu Banku ir Tarptautiniu valiutos fondu.

Europos reikalų komiteto patarėjas Matas Maldeikis

matas.maldeikis@lrs.lt; 2396864

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.

